Pippie dalk volgende week huis toePippie Kruger en haar ma, Anice Barnard Kruger. Foto: Facebook Isabella (Pippie) Kruger, die 3-jarige brandslagoffer van Limpopo, gaan dalk volgende week huis toe, sê ŉ chirurg. Pippie het vroeër vandeesmaand ŉ veloorplanting ontvang met vel wat in Boston, Amerika gekloon en hierheen gevlieg is. Sy het op Oujaarsaand verlede maand derdegraadse brandwonde oor 80% van haar liggaam opgedoen tydens ŉ ongeluk met ŉ vuuraansteekmiddel. “Pippie is ŉ ander klein mensie,” sê Anice Barnard Kruger, Pippie se ma, op Facebook. “Sy eet asof sy nog nooit kos gekry het nie, suig haar bottel dat die tiet sommer plat is en eet koekies en lekkertjies. Ek het haar vandag vasgehou en haar laat sit.” Pippie was vir maande van aarvoeding afhanklik. Dr. Ridwan Mia, die plastiese chirurg wat die operasie gedoen het, het na die operasie gesê sy is tevrede en dat meer as 90% van die nuwe vel het suksesvol geheg het. Pippie sal binnekort met fisioterapie en rehabilitasie begin.